A celebralo un poco, y vuelta al trabayu
#000001
(Esti artículu ye una traducción del orixinal qu’apaez nel blog d’Apache OpenOffice)
#000002
Norabona a la comunidá pol éxitu nel llanzamientu d’Apache OpenOffice 4.0. Los detalles completos del llanzamientu puen alcontrase nes Notes de la versión. Apache OpenOffice 4.0 pue descargase dende equí.
#000004
Esta foi una versión principal, onde munchos voluntarios ficieron un esfuerzu importante trabayando nel códigu, pruebes, traducción, sofitu, publicidá, documentación y otros aspeutos del proyeutu. Tamién ye necesario agradecer el sofitu continuu de les demás partes de la Apache Software Foundation, especialmente l’Equipu d’infraestructura d’Apache pol descomanáu encontu pal nuesu descomanáu proyeutu.
#000005
Ye’l branu, polo menos pa los voluntarios del hemisferiu norte, y agostu ye tiempu de vacaciones. Munchos de nós tomaremos un respiru pa pasar tiempu coles amistaes y la familia. Pero más alantre volveremos a trabayar con tol enfotu, col focu puestu en:
#000006
Traer más traducciones d’otros idiomes a AOO 4.0. Hai delles llingües que tan “casi feches”, pero que nun llegaron a tiempu a esti llanzamientu. Pero, meyor qu’esperar fasta la 4.1, lliberaremos esos idiomes, en llotes, cuando tean disponibles. En principiu pensamos en mediaos de setiembre pal primer llote. Si te pruye aidar con una traducción determinada, taremos encantaos de sabelo.
Apache OpenOffice 4.1. Tenemos apuntaes delles idees propuestes na nuesa wiki. Agora necesitamos tresformar eso nun plan, de mou ideal pa tener una versión 4.1 pa finales de 2013.
#000007
Finalmente, la transición d’una versión principal a otra, ye un momentu afayadizu pa que los nuevos voluntarios en toles árees se xunan al proyeutu. Si t’interesa ayudanos a facer la siguiente gran versión d’OpenOffice, queremos saber de ti. Nun somos namái programadores, sinón una comunidá de probadores, diseñadores de la interfaz, diseñadores web, escritores téunicos, espertos n’accesibilidá, traductores, espertos en redes sociales, etc. Son bienveníos los voluntarios pa toles árees. Pue alcontrase más información na nuesa páxina de collaboración y tamién equí, nel sitiu de Softastur.
#000008
Día de la llingua materna
#000012
Güei, 21 de febreru, la Unesco celebra’l Día de la Llingua Materna. En Softastur queremos xuninos a la celebración recordando que pa qu’una llingua tea viva ye importante que los falantes puedan usala en toles estayes de la vida. Poro, ye imprescindible qu’esistan tamién les ferramientes pa incorporar les llingües al mundu de la teunoloxía y les comunicaciones dixitales que yá nun formen parte del futuru sinón del presente.
#000013
Ensin esta incorporación. les llingües tan condenaes a la minorización ya l’escaezu. Sicasí, los fabricantes de software privativu nun tienen interés más que nel garapiellu de llingües que tienen cientos de millones de falantes, escaeciendo (y, dacuando, torgando) l’accesu a la teunoloxía de los falantes d’otres milenta llingües, como ye’l casu de la llingua asturiana.
#000014
Por suerte, la llóxica del máximu beneficiu económicu nun ye la del Software Llibre, que tien l’envís de buscar el máximu beneficiu social (lo que nun quier dicir que col Software Llibre nun pueda tenese tamién un beneficiu económicu). Y ye equí onde la propia comunidá de falantes tien la capacidá de defender el futuru de la llingua materna. Nes nueses manos tenemos les ferramientes afayadices pa qu’esista software na llingua llariega, qu’en munchos casos son les meyores aplicaciones esistentes, y sólo depende de nós el llugar que queramos qu’ocupe la nuesa llingua.
#000015
En Softastur queremos que la llingua asturiana siga tando ente les primeres no que cinca al software disponible, y prestaríanos dar les más fonderes gracies a toles persones que collaboren pa consiguilo, especialmente a los que s’animen a usar les aplicaciones n’asturianu y nos comenten la so esperiencia, lo que se pue meyorar y los fallos que puedan tener. Porque, al final, lo más importante del software son les persones que lu usen.
#000016
The Document Foundation ta acabante d’anunciar nel so blog la salida de la versión 3.6.5 del conxuntu d’aplicaciones pa oficina LibreOffice pa Windows, MacOS y Linux y pue descargase de baldre equí. Esta versión, disponible como de vezu en llingua asturiana, va ser la cabera de la familia 3.6 de LibreOffice enantes de que la selmana que vien apaeza LibreOffice 4.0. Pero, espera... ¿dos versiones nuna selmana? ¿Qué ta pasando equí? (más...)
#000018
¿Por qué Softastur cambia la so cuenta en Facebook?
#000020
Dende va unos meses, venimos anunciando el cambéu de la cuenta en Facebook de Softastur (cuenta como la d’un usuariu corriente) a una páxina 
#000021
El motivu d’esti cambéu nun ye otru que respetar la privacidá de la xente que nos sigue vía Facebook.
#000022
Cuando ficimos la cuenta, por desconocimientu, ficimos una cuenta d’usuariu común y corriente y entamamos a añadir a la xente que mos quería siguir como “Friends”, pero col pasu del tiempu dímonos cuenta de que teníemos accesu a tolos datos de xente que naide de Softastur conoz, esto incluye les semeyes y los datos personales de contautu y tolos mensaxes que los distintos “Friends” compartíen colos sos verdaderos “Friends”.
#000023
Como nun nos interesen estos datos, y como queremos respetar la privacidá de los usuarios lo mesmo que queremos que respeten la nuesa propia privacidá, decidimos abrir una páxina onde cualesquier usuariu de facebook puede siguir la nuesa actividá ensin tener que compartir con nosotros les semeyes de la so borrachera última. La cuenta habitual de Softastur lleva un procesu “d’apagáu” progresivu que finará la selmana qu’entra col desanicie de tolos collacios asociaos.
#000024
Queremos pidir disculpes poles molesties causaes y agradecevos a les más de 600 persones que llegastis a siguinos col usuariu que agora desaniciamos.
#000025
Güei vienres 20 de payares a les 19:00 y mañana sábadu 21 a partir de les 9:00
nel Llar Solidariu d’Uviéu van celebrase una charra y un taller, respeutivamente, de baldre y abiertu a tolos que quieran instalar Ubuntu, un sistema operativu llibre y gratuitu disponible n’asturianu, ente otres llingües.
#000027
El colectivu de voluntarios Softastur, dedicáu a la traducción de Software Llibre al asturianu, y la Xunta Pola Defensa de la Llingua Asturiana entamen una charra y un taller d’entrada llibre y gratuita pa deprender a instalar y utilizar el sistema opertativu llibre Ubuntu (GNU/Linux) n’asturianu.
#000028
El sistema puede convivir con otros, como puede ser Windows, nel mesmu equipu lo que facilita el procesu d’adautación.
#000029
Ubuntu inclui amás una bultable cantidá de software que permite facer too tipo de xeres, que van dende la más cenciella redaición d’un testu a la edición de videu y el retoque fotográficu, hasta trabayar como sirvidor de páxines web n’internet, por poner unos exemplos.
#000030
Xeres como grabar cd, compartir ficheros en redes p2p, reproducir películes o música tan disponibles na instalación básica del sistema. Colo que nun fai falta andar a la gueta de software adicional pa les xeres más cotidianes.
#000031
Toes estes aplicaciones básiques qu’inclui Ubuntu ya tan tornaes al asturianu, pero nun son les uniques. Yá tan disponibles la suite de preseos educativos Edubuntu, y mui pronto tarán disponibles tamién la suite ofimática OpenOffice y otres distribuciones GNU/Linux como Fedora.
#000032
Les persones interesaes en instalar el sistema nel so equipu (y que quieran mantener el sistema actual) tienen de consultar la web:
#000033
Softastur yá tien web... y planeta
#000035
Yá ta disponible la web principal de Softastur.
#000036
Yera mui necesariu tener una web sencillina onde poder esplicar lo más claramente posible lo que fae Softastur, como collaborar, como conseguir el software y como conseguir aida.
#000037
Teniemos un seriu problema pa facilitar l’accesu a la mayoría de los usuarios que esperemos cola web nueva se resuelva.
#000038
Amás de la web, dende va unos díes tamos faciendo pruebes con Planeta Softastur, un planeta ye una web que recueye entraes de blogs d’una comunidá, nesti casu, Softastur. Los artículos nun tiene porque falar de Software Llibre nin son opinión nin responsabilidá de Softastur (sacante los esbillaos d’esti mesmu blogue)
#000040
Agora que l’asturianu yá cuenta con bien d’aplicaciones en llingua asturiana, Softastur ta trabayando en intentar facer más cenciellu y fácil el usu d’estes ferramientes.
#000042
Pa ello tamos acabantes de llazar dos servicios colos qu’intentaremos aidar a la comunidá del Software Llibre y n’asturianu.
#000043
Ayer acabamos cola configuración d’un sistema de foros onde plantear toles dudes o problemes que puedan xurdir col usu, instalación, o cualesquier otru tema tocante al software llibre. Pa poder participar del foru hai de tar rexistráu, esto ye, principalmente, pa evitar mensaxes puxarra unviaos por robots.
#000044
Y el otru serviciu nun ye más qu’esti blogue, que nun pretende ser un blogue “normal” con artículos (al estilu que nos tien acostumbraos “Ta pa Ponga” por exemplu), sinon que será la ferramienta cola que daremos anuncia de les principales actividaes y noticies del Software Llibre n’asturianu. Escoyimos el blogue, por ser mui cómodu pa escribir y mui fácil de siguir por RSS.
#000046
Pa siguir el blogue: 
#000047
Pa siguir el blogue por RSS: 
#000048
Pero los trabayos nun van finar equí, anguañu el wiki de Softastur funciona como páxina d’aniciu, algo que puede tar bien pa la xente que yá collabora col proyeutu, sicasí ta claru que a la xente que s’avera per primer vez a Softastur o que nun tien munchu conocimientu d’informática puede confundirla bastante. Por eso tamos desendolcando una páxina d’aniciu cenciella y rápida y que seya útil tanto pa la xente esperimentao como pa los que “nun saben d’ordenadores”.
#000049
Y ye que a poquinos entre tolos volutarios de Softastur tan xenerando munchu conteníu que ye dificil d’organizar, una aida p’acceder a los servicios ye la barrina de navegación que podeis ver no cimero d’esti mesmu blogue.
#000050